Na podlagi 3. in 7. člena Zakona o gospodarskih javnih službah (Uradni list RS, št. 32/93, 30/98, 127/06, 38/2010 in 57/2011), 3., 5. in 7. člena Odloka o gospodarskih javnih službah v Občini Postojna (Uradni list RS, št. 105/2008 in 48/2009) ter 16. člena Statuta Občine Postojna (Uradni list RS, št. 30/07 in 53/10) je Občinski svet občine Postojna na 11. seji dne 26. 9. 2012 sprejel

**Odlok o spremembah in dopolnitvah**

**Odloka o urejanju javne razsvetljave na območju občine Postojna**

**1. člen**

V Odloku o urejanju javne razsvetljave na območju občine Postojna (Uradni list RS št 10/06; v nadaljnjem besedilu: odlok) se drugi odstavek 2. člena spremeni tako, da se glasi:

»Občina Postojna zagotavlja javno službo v svojem režijskem obratu. Za izvajanje posameznih opravil v okviru svojih dejavnosti lahko režijski obrat odda javno naročilo za oddajo del zunanjem izvajalcu«

**2. člen**

V 6. členu odloka se 1. odstavek spremeni tako, da se glasi:

»Izvajalec izvaja javno službo skladno s potrjenim programom izvajanja javne službe, ki ga potrdi župan Občine Postojna. Program izvajanja javne službe je osnova za pripravo proračuna za naslednje leto.«

Zadnji odstavek se črta.

**3. člen**

V 8. členu se črta zadnji stavek.

**4. člen**

Besedilo 15. člena odloka se spremeni tako, da se glasi:

»Nadzorni organi, pristojni za izvajanje nadzora tega odloka, so občinski inšpektor, občinski redar in občinska uprava.

Strokovni nadzor nad izvajanjem javne službe izvaja direktor občinske uprave.«

**5. člen**

V 16., 17. in 18. členu odloka se vrednosti glob spremenijo tako, da se namesto »350.000 tolarjev« navede 1.500 evrov, namesto »100.000 tolarjev« 500 evrov, namesto »60.000 tolarjev« pa 250 evrov.

**6. člen**

V celoti se briše 19. člen odloka.

**7. člen**

Ta odlok začne veljati naslednji dan po objavi v Uradnem listu Republike Slovenije.

Številka: 007-5/2012

Datum: 26. 9. 2012

Jernej Verbič

ŽUPAN